Lähtudes olemasolevast kohtupraktikast, eelkõige Technische Glaswerke kohtuasjas tehtud otsusest, mille puhul kohus väljendas üldist arusaama, et haldustoimikus sisalduvate riigiabi uurimismenetluse dokumentide avalikustamine kahjustab põhimõtteliselt uurimistegevuse eesmärkide kaitsmist, nõustus ombudsman, et komisjon tegutses õigesti, kohaldades sellise kaitsmise suhtes seaduses ette nähtud erandit. Ombudsman ei nõustunud siiski sellega, et komisjon tugines erandile, mis on seotud otsustamisprotsessi kaitsmisega, sest ombudsman on veendunud, et komisjoni kogenud otsustajad ei allu liigselt välisele survele. Võttes siiski arvesse, et avaldamisest keeldumiseks piisab vaid ühe erandi kohaldamisest, leidis ombudsman, et haldusomavoli ei esinenud.